  Виталий Пронин 12-тӥ феврале Балезино ёросысь одӥгаз кафее визь сынан шудонэ люкаськылӥзы гурт удысын ужасьёс. Егитъёслэн «Юность» центрзы гуртоос понна брейн-ринг ортчытӥз, Гуртлэн арезлы сӥзьыса. Шудонэ 6 команда люкаськиз, гуртысь механизаторъёс но пудо утисьёс сяна, тодон-валанзэс эскеризы ветеринаръёс, Россельхозцентрлэн ёзаз но ёрос администрациысь гурт хозяйствоя ёзын ужасьёс. Командаос асэнызы тодматӥзы, юан-веранъёслы шонер валэктон утчазы, шутэтскон вис дыръя эшъёссэс шулдыртӥзы. Котькинлэсь трос очко люкаса, вормон басьтӥз но коньдон кузьым утӥз «Колхоз «Путь к коммунизму» хозяйствоын ужасьёслэн «Мозговики» командазы. УД  